system
Răspunde în limba română, în stilul Wikipedia, cat mai corect gramatical.
user
Descrie în detaliu Chișoda, Timiș.
assistant
Chișoda (, , alternativ Kisoda) este un sat în comuna Giroc din județul Timiș, Banat, România. Datorită dezvoltării rezidențiale accelerate din ultima perioadă, localitatea s-a alipit teritorial de Municipiul Timișoara.

Istoric

Chișoda este unul din vechile sate românești din Câmpia Banatului. Prima atestare documentară a localității este din 1332, sub numele de Tesola. Când turcii au intrat în Banat, satul a fost complet pustiit de aceștia. El a fost reînființat între 1730 - 1760 cu numele de Kisoda sau Kischoda. În dicționarul său, Korabinski descria localitatea astfel: „Comuna Kisoda este situată la 1/4 mile de Timișoara, lângă Jurok (Giroc), cu locuitori valahi, cultivatori de pepeni și ardei turcesc vândut ieftin.”

Satul a fost sistematizat în perioada domniei Mariei Tereza și are o structură tipic germană, cu străzi perpendiculare. În anul 1923 a luat ființă aici Banca populară "Ghiroceana".

Demografie
La recensământul din anul 1930 au fost înregistrați în Chișoda 1.615 locuitori, dintre care 1.087 români, 399 germani, 104 maghiari, 13 țigani, 7 sârbi și 5 bulgari. Din punct de vedere confesional populația era alcătuită din 1.086 ortodocși, 478 romano-catolici, 22 greco-catolici, 19 luterani, 5 reformați și 2 baptiști.

În anul 1992 au fost înregistrați 1.829 locuitori, dintre care 1.640 români, 80 maghiari, 72 germani, 18 țigani, 13 sârbi ș.a. Din punct de vedere confesional structura populației a devenit următoarea: 1.575 ortodocși, 124 romano-catolici, 109 baptiști, 93 penticostali, 18 reformați, 2 greco-catolici și 1 luteran.

Evoluția populației:

Personalități locale
Aurel Jivi (n. 2 august 1943), teolog.

Note

Bibliografie
Remus Crețan, Dicționar toponimic și geografico-istoric al localităților din județul Timiș. Vol. 1. Etnie, evoluție istorică și stratificare oiconimică, Editura Universității de Vest, Timișoara, 2006 ISBN 973-7608-65-8
Nicolae Firu, Monografia comunei Chișoda, în Revista Institutului Social Banat-Crișana, nr.XI

Legături externe
Anuarul Socec al Romaniei Mari 1924-1925 - online de la Biblioteca Congresului S.U.A.
www.chisoda.uv.ro
www.chisoda.ro 
Situl echipei de fotbal FC.Chișoda 
Portalul comunitatii online din Giroc si Chisoda 

Chișoda, Giroc
Chișoda, Giroc